  Анжелика Тихонова корреспондент 2022-тӥ арын 3-7 толшоре Удмуртиын егит азьветлӥсьёслы «Вамыш» лагерьлэн сменаез ортчоз. Туэ со soft skills быгатонлыкъёслы (софт скилс - кыӵе ке ӧнерен герӟаськымтэ троспӧртэмлыко быгатонлыкъёс - ред.) сӥземын луоз, ивортӥзы удмурт егитъёслэн «Шунды» огазеяськонзылэн «ВКонтакте» мерлыко вотэсысь огиназ. Ужрадэ 16-20 аресъем егитъёс пыриськыны быгатозы. Соосын пӧртэм ӧръёсъя ужалозы: - веб-дизайн; - графика дизайн; - интернет маркетинг; - вожатойлэн ужез. Со сяна, психологен тренингъёс, тунсыко удмурт егитъёсын пумиськонъёс, пӧртэм удмурт ужрадъёс радъялозы. Лагере сюрон понна  куриськон кельтоно. Смена Ижкар вӧзысь «Лесная страна» лагерьын ортчоз.  Пусъём, «Вамышлэн» туэ ортчем сменаез онлайн амалэн радъяськиз вал.  Тодэ вайытом, гужем удмурт пиналъёс понна «Шундыкар» но «Тулкым» лагерьёслэн сменаоссы ужазы.  Тегъёс: Дышетон Ижкар егитъёс Удмуртия удмуртъёс Шунды  